open-index/open-wikipedia-markdown huggingface dataset:
நவாசுதீன் சித்திகி

**நவாசுதீன் சித்திகி** ( [nəˈwaːzʊdːiːn sɪdːiːki] ; பிறப்பு 1197 ஆம் ஆண்டு மே 19) ஓர்  இந்திய நடிகர். இவர் இந்தி சினிமாவில் தனது நடிப்பினால் பெயர் பெற்றவர். இவர் தேசிய நாடகப் பள்ளியின் பழைய மாணவர். சித்திகி  இயக்குநர் பிரசாந்த் பார்கவா இயக்கிய *படாங்* (2012) என்ற திரைப்படத்தின் மூலம் திரைத்துறைக்கு அறிமுகமானார்.

இந்த திரைப்படத்தில் இவரது நடிப்பு சினிமா விமர்சகர் ரோஜர் எபெர்ட் என்பவரால் பாராட்டப்பட்டார். இவர் *பிளாக் வெவெள்ளி* (2007), *கேங்க்ஸ் ஆஃப் வாஸ்ஸெய்பூர்* (2012)  மற்றும் *ராமன் ராகவ் 2.0 ஆகியவற்றில்* இயக்குநர் அனுராக் காஷ்யப் உடன் இணைந்து பணியாற்றியதற்காக சர்வதேச அங்கீகாரத்தையும் பெற்றார்.

## ஆரம்ப கால வாழ்க்கை
சித்திகி 1974 ஆம் ஆண்டு மே 19 அன்று இந்தியாவின் உத்தரப்பிரதேசத்தின் முசாபர்நகர் மாவட்டத்தில் உள்ள ஒரு சிறிய நகரமான  புதனாவில் பிறந்தார்.  இவரது குடும்பம் லம்பர்தார்களின் ஜமீன்தாரி முஸ்லிம் ஆகும். இவர் தன்னுடன் பிறந்த எட்டு உடன்பிறப்புகளில் மூத்தவர். இவர் தனது இளமைக்காலத்தை உத்தரகண்டில் கழித்தார்  .

அரித்துவாரில் உள்ள குருகுல் காங்ரி விஸ்வவித்யாலயாவில் வேதியியலில் இளங்கலை அறிவியல் பட்டம் பெற்றார். இதைத் தொடர்ந்து, புதிய வேலையைத் தேடி டெல்லிக்குச் செல்வதற்கு முன்பு வதோதராவில் ஓராண்டு வேதியியலாளராகப் பணியாற்றினார். டெல்லியில் ஒருமுறை, ஒரு நாடகத்தைப் பார்த்தபின் உடனடியாக நடிப்பில் ஆர்வமடைந்தார். புதுடெல்லியில் உள்ள தேசிய நாடகப் பள்ளியில் சேறுவதற்கு  முயற்சித்தார்.

## தனிப்பட்ட வாழ்க்கை
சித்திகி தனது தம்பி ஷாமாஸ் நவாப் சித்திகி  உடன் மும்பையில் வசித்து வருகிறார். நவாசுதீன் ஆலியாவை திருமணம் செய்து கொண்டார். இவர்களுக்கு ஷோரா என்ற மகள் மற்றும் யானி என்ற மகனும் உள்ளனர். யானி நவாசுதீனின் 41 வது பிறந்தநாளில் பிறந்தார். 2020 ஆம் ஆண்டு மே 19 அன்று, தி இந்தியன் எக்ஸ்பிரஸ் செய்தித்தாளுக்கு அளித்த பேட்டியில், ஆலியா தங்களுடைய 11 வருட திருமண வாழ்வை முடிவுக்குக் கொண்டுவர விவாகரத்து கோரி சட்டப்பூர்வ நோட்டீஸ் அனுப்பியதாகவும்  தனது உண்மையான பெயர் அஞ்சனா கிஷோர் பாண்டே என்றும் அதனை ஆலியா என்று மாற்றியமைத்ததாகவும் கூறினார்.

திரைப்பட படப்பிடிப்புகளில் மிகவும் பரப்பரப்பாக இருந்தபோதிலும், சித்திகி தனது சொந்த மாநிலமான உத்தரபிரதேசத்தில் விவசாயம் செய்து வருகிறார். இவர் விவசாயத்தில் புதிய நுட்பங்கள் மற்றும் அவை விவசாயத்தில் எவ்வாறு சிறப்பாக உதவ முடியும் என்பதைப் பற்றி விவசாயிகளுக்கு அறிவுறுத்துவதை  நோக்கமாகக் கொண்டுள்ளார். புதனாவில் புதிய நீர்ப்பாசன நுட்பங்களையும் இவர் செயல்படுத்தினார். அது அங்குள்ள விவசாயிகளுக்கு பெரிதும் உதவியது.

## குறிப்புகள்

பகுப்பு:இந்தித் திரைப்பட நடிகர்கள்
பகுப்பு:1974 பிறப்புகள்
பகுப்பு:இந்திய முஸ்லிம்கள்
பகுப்பு:வாழும் மக்கள்
அபிதா சுல்தான்

**இளவரசி** **சுரயா ஜா, நவாப் கோஹர்-இ-தாஜ், அபிதா சுல்தான் பேகம் சாஹிபா** (*Suraya Jah, Nawab Gowhar-i-Taj, Abida Sultan Begum Sahiba*) (ஆகஸ்ட் 28, 1913 - மே 11, 2002) பொதுவாக அபிதா சுல்தான் என அறியப்படும் இவர் போபால் மாநிலத்தின் கடைசி நவாப் ஹமீதுல்லா கான் மற்றும் பேகம் மைமூனா சுல்தான் ஆகியோரின் மூத்த மகளாவார்.

## வாழ்க்கை மற்றும் குடும்பம்
[வலது|thumb|போபால் அரச குடும்பம்: இடமிருந்து வலமாக - நவாப் ஹமீதுல்லா கான், அவரது மனைவி [மைமூனா சுல்தான், அவர்களின் மகள்கள் - ரபியா சுல்தான், அபிதா சுல்தான், சாஜிதா சுல்தான், இலண்டன் 1932]]
அபிதா போபாலின் நவாப் ஹமிதுல்லாஹ் கான் மற்றும் பேகம் மைமூனா சுல்தான் ஆகியோரின் மகள் ஆவார். இவர் தனது பெற்றோர்களின் மூன்று குழந்தைகளில் இரண்டாவதாக பிறந்தவர். இவருக்கு ஒரு அக்கா சாஜிதா சுல்தான் மற்றும் ஒரு தங்கை ரபியா சுல்தான் இருகின்றார்கள். போபாலின் பேகம், சுல்தான் ஜஹான் இவரது பாட்டியாவார். மற்றும்  ஷாஜகான் பேகம் இவரது பெரிய பாட்டியாவார்.

இவரது சகோதரி சஜிதாவுடனான திருமணத்தின் மூலம் கிரிக்கெட் வீரர் இப்திகர் அலி கான் பட்டோடி இவரது மைத்துனராக ஆகினார். மேலும் கிரிக்கெட் வீரர் மன்சூர் அலிகான் பட்டோடி இவரது மருமகன் ஆவார்.

அபிதா 1926 ஆம் ஆண்டில் குர்வாய் மாநிலத்தின் ஆட்சியாளரான நவாப் முகமது சர்வார் அலிகானை மணந்தார். 1928 ஆம் ஆண்டில், போபால் சிம்மாசனத்திற்கு வெளிப்படையான வாரிசாக இவர் அங்கீகரிக்கப்பட்டார். இருப்பினும், இவர் சிம்மாசனத்திற்கான தனது உரிமையை விட்டுவிட்டு, 1950 இல் புதிதாக உருவாக்கப்பட்ட பாகிஸ்தானுக்கு குடிபெயர்ந்தார்.

பாகிஸ்தானில், இவர் வெளிநாட்டு சேவையில் சேர்ந்தார். ஆகையால், இந்திய அரசு இவரை  அரசாணையில் இருந்து விலக்கியது. மேலும் இவரது தங்கை சஜிதா 1960 ஆம் ஆண்டில் தனது தந்தையின் மரணத்திற்குப் பிறகு அரியணையில் அமர்ந்தார். இருந்தபோது அபிதா சுல்தான் நீதிமன்றத்தில் இது குறித்து வழக்கு தொடர்ந்தார்.

அபிதா சுல்தான் தனது 37 வயதில் புதிதாக உருவாக்கப்பட்ட பாகிஸ்தானுக்கு தனது இளம் மகனுடன் குடியேறினார். இவர் தனது வாழ்க்கையின் பெரும்பகுதியை பாகிஸ்தானில் கழித்தார். இவர் 2002 இல் கராச்சியில் இறந்தார். அவரது மகன் ஷஹார்யார் கான் பாகிஸ்தானின் வெளியுறவு செயலாளராகவும் பின்னர் பாகிஸ்தான் துடுப்பாட்ட வாரியத்தின் தலைவராகவும் இருந்தார்.

## குறிப்புகள்

பகுப்பு:2002 இறப்புகள்
பகுப்பு:1913 பிறப்புகள்
பகுப்பு:இந்திய முஸ்லிம் பெண்கள்
இந்தியப் புதைபடிவ பூங்காக்கள்

இந்தியப் புவியியல் ஆய்வு மையம் (ஜி.எஸ்.ஐ) தற்போது இரண்டு வளமான புதைபடிவங்கள் நிறைந்த இடங்களைப்  பாதுகாக்கப்பட்ட பகுதிகளாகப் அறிவித்து பாதுகாத்து வருகின்றது.

* இமாச்சலப் பிரதேசத்தின் சாகேட்டிக்கு அருகிலுள்ள சிவாலிக் புதைபடிவ பூங்கா, 1.5 &#x2014; 2.5 மில்லியன் ஆண்டுகளுக்கு முன்பு சிவாலிக் மலைகளில் சுற்றித் திரிந்த முதுகெலும்புகளின் முழு அளவிலான மாதிரிகளால் இங்கு உள்ளது குறிப்பிடத்தக்கது.
* மத்தியப் பிரதேசத்தின் டிண்டோரிக்கு அருகிலுள்ள மாண்ட்லா தாவர புதைபடிவ தேசிய பூங்கா: 40 முதல் 150 மில்லியன் ஆண்டுகளுக்கு முன்பு இப்பகுதியிலிருந்த ஆதிகால காடுகளின் புதைபடிவ எச்சங்களைப் பாதுகாக்கும் முயற்சியின்கீழ்  தோற்றுவிக்கப்பட்ட பூங்கா இது ஆகும். 

இந்தியp புவியியல் ஆய்வின் கீழ் இந்த இரு பூங்காக்களும், இந்திய விலங்கியல் பூங்காக்களின் புதைபடிவ காட்சிகள் மற்றும் மாதிரிகள், பூமியின் பரிணாம வரலாறு குறித்து பொது மக்களுக்கு அறியத் தரும்பொருட்டு அமைக்கப்பட்டுள்ளன. ஐதராபாத்தில் உள்ள நேரு விலங்கியல் பூங்காவில் உள்ள இயற்கை வரலாற்று அருங்காட்சியகத்தில் அதிக அளவிலான புதைபடிம காட்சிப்பொருள்கள் கண்காட்சிக்கு வைக்கப்பட்டுள்ளன.

இந்திய புவியியல் ஆய்வு நிறுவனம் பின்வரும் புதைபடிவ பூங்காக்களையும் நிர்வகிக்கிறது:

* தேசிய கல் மர பூங்கா,திருவக்கரை, தமிழ்நாடு .
* தேசிய கல்மரப் பூங்கா, சாத்தனூர், தமிழ்நாடு

இந்தியாவின் பிற புதைபடிவ பூங்காக்கள் பின்வருமாறு:

* இந்திரோதா டைனோசர் மற்றும் புதைபடிவ பூங்கா, குஜராத்
* குகுவா புதைபடிவ பூங்கா, மத்திய பிரதேசம்
* சல்கான் புதைபடிவ பூங்கா, உத்தரபிரதேசம்
* அகல் மர புதைபடிவ பூங்கா, ராஜஸ்தான்
* அம்கோய் புதைபடிவ பூங்கா, மேற்கு வங்கம்
* ரையோலி டைனோசர் புதைபடிவ பூங்கா, குஜராத்

## மேலும் காண்க

* புதைபடிவ தளங்களின் பட்டியல் *(இணைப்பு கோப்பகத்துடன்)*

## மேற்கோள்கள்

பகுப்பு:பூங்காக்கள்
பகுப்பு:தொல்லுயிர் எச்சங்கள்
பிரித்தானிய உறைவிடம்

**பிரித்தானிய உறைவிடம்** (*British Residency*; ), **அரசாங்க விருந்தினர் மாளிகை** (*Government Guest House*) அல்லது **உறைவிட பங்களா** (*Residency Bungalow*) என்றும் அழைக்கப்படுவது, தென்னிந்திய மாநிலமான கேரளத்தின் , கொல்லம் நகரின், ஆசிரமம் பகுதியில் அமைந்துள்ள இரண்டு மாடி அரண்மனை ஆகும்.   இது நகரத்தின் அஸ்ராமத்தில் அமைந்துள்ள பழைய கொல்லம் வானூர்தி நிலையத்தின் இடத்திற்கு அருகில் அமைந்துள்ளது. இது 1811–19 க்கு இடையில் கர்னல் ஜான் மன்ரோவால் கட்டப்பட்டது. இது சின்னக்கடா மணிக்கூண்டு போன்ற புகழ்பெற்ற கொல்லம் நகரின் அடையாளமாகும்.

## கட்டிடக்கலை மற்றும் கட்டமைப்பு
பிரித்தானிய உறைவிட கட்டடமானது தனித்துவமான  மாறுபட்ட கலை அம்சங்களின் இணக்கமான கலவையாகும். பிரித்தானிய ஆட்சிக் காலத்தில், இந்த கட்டிடம் பிரித்தானிய உறைவிடமாகச் செயல்பட்டது. திருவாங்கூர் சமஸ்தானத்தில் கௌரி பார்வதி பாயி ஆட்சியாளராக இருந்த காலத்தில் கர்னல் ஜான் மன்ரோ பிரித்தானிய பிரதிநிதியாக இருந்தபோது கட்டப்பட்டது.  இது ஐரோப்பிய, இந்திய, தசுகன் கட்டிடக் கலைகளின் கலவையாகும். கட்டிடத்தின் மேலே ஒரு சிங்கம் அமர்ந்திருக்கும் ஒரு கிரீடம் உள்ளது. அதன் மேலே  *டியு எட் மோன் ட்ராய்ட்* (கடவுளும் என் உரிமையும்) என்ற குறிக்கோளுரை பொரிக்கபட்டுள்ளது.  கொண்ட முகப்புக் கதவுகள் கண்ணாடி அடைசுகளால் ஆனவை. அரண்மனையில் உள்ள மாநாட்டு மண்டபத்தில் மாற்றியமைக்கத்தக்க தடுப்புக் கதவு கொண்ட ஒரு முன் கூடம் உள்ளது, அதே நேரத்தில் ஒரு பெரிய விசிறிப்பலகணி வளைவு இரண்டு அறைகளையும் பிரிக்கிறது. இந்த கட்டிடத்தில் மேல் மாடியானது மரத்தாலான தரையைக் கொண்டுள்ளது. மாநாட்டு மண்டபத்தின் சுவர்களின் நான்கு பக்கங்களிலும் அழகுத் தொங்கல்கள், சாடிகள், மலர் வடிவங்கள் போன்றவை உள்ளன.   வளைவுகளின் மையத்தில் அலங்கார பூட்டும் கல் கொண்டதாக உள்ளன. எட்வர்ட் ரோஸ் தோட்டம் இந்த மாளிகையின் மற்றொரு ஈர்க்கும் அம்சமாகும்.

மெருகூட்டப்பட்ட மரச்சட்டங்களில் உள்ள பழங்கால வேலைப்பாடுகள் சீரிங்கப்பட்டிணப் போரை சித்தரித்து சுவர்களை அலங்கரிக்கின்றன. பேராசிரியர். பண்டலா "இந்தியாவின் மிக நேர்த்தியான கட்டிடங்களில் ஒன்று" என்று இதனை வர்ணித்துள்ளார்.

## மேலும் காண்க
* சீனா கொட்டாரம்
* சின்னக்கடா மணிக்கூண்டு
* கேரளக் கட்டிடக்கலை

## குறிப்புகள்

பகுப்பு:கொல்லத்திலுள்ள சுற்றுலாத் தலங்கள்
பகுப்பு:கேரளத்தில் உள்ள அரண்மனைகள்
இந்த்ரோடா டையனோசார், புதைபடிம பூங்கா

**இந்த்ரோடா டையனோசார் புதைபடிம பூங்கா**, (*Indroda Dinosaur and Fossil Park*) என்பது இந்தியாவின் குசராத்தின் காந்திநகரில் உள்ள புதைபடிம எச்சங்கள் மற்றும் டைனோசர்களின் புதைபடிம முட்டைகளைக் கொண்ட பூங்கா ஆகும். இது செயற்கையாக உருவாக்கப்பட்ட புதைபடிம பூங்கா. இது உண்மையில் டைனோசர்கள் வாழ்ந்த இடங்கள் அல்ல. இங்கு காட்சிக்கு வைக்கப்பட்டுள்ள டைனோச்சார் முட்டைகள் மற்றும் புதைபடிமங்கள் உலகின் 3வது பெரிய டைனோசர் புதைபடிம அகழ்வாராய்ச்சி தளம் மற்றும் குஜராத்தின் 2வது பெரிய குஞ்சுபொரிப்பகமான ராயோலி, பாலாசினோராவிலிருந்து தருவிக்கப்பட்டது. இந்த பூங்கா இந்தியப் புவியியல் ஆய்வு மையத்தால் அமைக்கப்பட்டுள்ளது. இந்தியாவில் டைனோசர் அருங்காட்சியகம் இங்கு மட்டுமே உள்ளது.

## வரலாறு
1970ஆம் ஆண்டில், குஜராத்து அரசின் வனத்துறை இப்பூங்காவில் மறுசீரமைப்பு முயற்சிகளைத் தொடங்கியது. இந்தியாவின் ஜுராசிக் பார்க் என்றும் அழைக்கப்படும் இந்த பூங்கா, 428 ஹெக்டேர் பரப்பளவைக் கொண்டுள்ளது. இதில் டைனோசர் பிரிவு, புதைபடிவப் பிரிவு போன்ற பிரிவுகளைக் கொண்டுள்ளது. இந்த்ரோடா டையனோசார் புதைபடிம பூங்காவை குசராத்து சுற்றுச்சூழல் மற்றும் ஆராய்ச்சி அறக்கட்டளை நிர்வகிக்கின்றது. இது இந்தியாவின் ஜுராசிக் பூங்கா என்று அழைக்கப்படுகிறது. டைனோசர் எலும்பு புதைபடிவங்களின் பழமையான பதிவு நடுத்தர ஜுராசிக் காலத்தைச் சேர்ந்தது. மேலும் இவை கச்சு படுகையின் பார்ச்சம் உருவாக்கத்திலிருந்து வந்தது ஆகும். இப்பகுதி புதைபடிவங்கள் சுமார் 66 மில்லியன் ஆண்டுகளுக்கு முற்பட்ட மேல் கிரீத் தேசியக் காலத்திற்கு முந்தியவை. இங்கு வெவ்வேறு அளவிலான டைனோசார் முட்டைகள் உள்ளன. இவற்றில் சில பீரங்கிகளின் அளவிற்கு இணையானது. பெரிய அளவிலான விலங்குகளின் புதைபடிவ தடங்கள் இந்த பூங்காவில் காட்சிக்கு வைக்கப்பட்டுள்ளன.

இங்குக் காட்சிக்கு வைக்கப்பட்டுள்ள டைனோசர்களில் *[[டைரனொசோரசு|டைரனோசொரஸ் ரெக்ஸ்]]*, *மெகலோசொரஸ், டைட்டனோசொரஸ், பரபாசரஸ், பிராச்சியோசரஸ், அண்டார்ட்கோசரஸ், ஸ்டீகோசொரஸ் மற்றும் இகுவானோடன்* ஆகியவை அடங்கும். இந்த பூங்காவில் டைனோசர்களின் உருவ அளவினை ஒத்த மாதிரிகள் மற்றும் அவை இருந்த காலகட்டத்தின் விவரங்கள் அவற்றின் பண்புகளுடன் விவரிக்கப்பட்டுள்ளன.

இந்த புதைபடிமங்கள் இந்த மாநிலத்தின் சோன்ங்கிர் பாக் படுகை, பாலசின்னாரின் இம்மத்நகர் படுகை, கீடா, பஞ்சமகால், வதோதரா தென்கிழக்கு பகுதிகளைச் சார்ந்தவையாகும்.

## படங்கள்

## மேற்கோள்கள்

## வெளி இணைப்புகள்

பகுப்பு:தொல்லுயிர் எச்சங்கள்
பகுப்பு:சுற்றுலாத் தலங்கள்
பகுப்பு:பூங்காக்கள்
பகுப்பு:புதைபடிவ பூங்கா
ஹால்க்யோன் கோட்டையகம்

**ஹால்க்யோன் கோட்டையகம்** (*Halcyon Castle*) என்பது  1932 ஆம் ஆண்டில் தென்னிந்தியாவின் திருவாங்கூர் சுதேச இரச்சியத்தில் (தற்போதைய கேரளம்) கட்டப்பட்ட ஒரு கட்டிடம் ஆகும். இது மகாராணி சேது லட்சுமி பாயியின் கணவரான எம். ஆர். ஆர். ஸ்ரீ ஸ்ரீ இராம வர்மா வலியா கொய்ல் தம்புரான் அவர்களால் அவர்களது குடும்பத்தினரின் தேவைக்காக கட்டப்பட்டது.  1964 இல் வாலியா கொய்ல் தம்புரான் தன் சொத்துக்களை இந்திய அரசுக்கு விற்றார்; அதன் பின்னர் இது ஒரு சொகுசு தங்கும் விடுதியாக மாற்றபட்டது.. விடுதியை நடத்தி வந்த இந்திய சுற்றுலா மேம்பாட்டுக் கழகம் (ஐ.டி.டி.சி) இதை ஒரு தனியார் வணிக குழுமத்துக்கு விற்றபோது ஒரு சர்ச்சை உருவானது. 

## நிலை
ரவி பிள்ளை விடுதி மற்றும் அதன் அருகிலுள்ள 65 ஏக்கர் நிலத்தைக் கொண்டுள்ளார். அவர் 5-நட்சத்திர விடுதியை நிர்வகிக்க லீலா ஹோட்டல் குழுமத்துடன் ஒப்பந்தம் செய்துள்ளார். &#x5D;
&#x5B; **

## குறிப்புகள்

பகுப்பு:திருவனந்தபுரத்திலுள்ள அரண்மனைகள்
நாகோர்னோ-கராபக் சச்சரவு 2020

**நாகோர்னோ-கராபக் சச்சரவு 2020** (Nagorno-Karabakh Conflict 2020) என்பது அசர்பைஜானின் ஆயுதப்படைகளுக்கும், சுயமாகப் பிரகடனப்படுத்திக் கொண்டுள்ள ஆர்ட்சாக் குடியரசிற்கும் இடையே நாகோர்னோ-கராபக் பிராந்தியத்தில் ஆர்மீனியாவுடன் நடந்து வரும் ஆயுத மோதலாகும், இது தீர்க்கப்படாத நாகோர்னோ-கராபக் மோதலின் சமீபத்திய நீட்சியாகும். 2020 செப்டம்பர் 27 ஆம் தேதி காலை நாகோர்னோ-கராபாக் தொடர்பு எல்லையில் மோதல்கள் தொடங்கியது. இரு தரப்பினரும் இராணுவ வீரர்கள் மற்றும் பொதுமக்கள் உயிரிழந்ததாக அறிவித்தனர்.
மோதல்களுக்கு பதிலளிக்கும் விதமாக, ஆர்மீனியா மற்றும் ஆர்ட்சாக் இராணுவச் சட்டத்தின்படி மொத்த அணிதிரட்டலை மேற்கொண்ட போது, அசர்பைஜான் இராணுவச் சட்டத்தின் மூலம் ஊரடங்கினை அமல்படுத்தியது. செப்டம்பர் 28 ஆம் நாள், அசர்பைஜானில் பகுதியளவு அணிதிரட்டலும் அறிவிக்கப்பட்டது.

பல நாடுகளும் ஐக்கிய நாடுகள் சபையும் மோதலை கடுமையாகக் கண்டித்து, பதட்டங்களைக் குறைக்கவும், தாமதமின்றி அர்த்தமுள்ள பேச்சுவார்த்தைகளை மீண்டும் தொடங்கவும் இரு தரப்பினருக்கும் அழைப்பு விடுத்துள்ளன. ஆப்கானிஸ்தான், ஈரான், பாகிஸ்தான் மற்றும் துருக்கி ஆகியவை அசர்பைஜானுக்கு ஆதரவை வெளிப்படுத்தியுள்ளன. துருக்கி அசர்பைஜானுக்கு இராணுவ ஆதரவை வழங்கியுள்ளது, இருப்பினும் அதன் ஆதரவின் அளவு சர்ச்சைக்குரியதாக உள்ளது.

சர்வதேச பகுப்பாய்வாளர்கள் இந்த சச்சரவானது அசர்பைஜான் நாட்டினரால் தொடங்கப்பட்டிருக்கலாம் என்று நம்புகின்றனர், மேலும், அதன் தாக்குதலுக்கான முதன்மையான நோக்கங்கள் தெற்கு நாகோர்னோ-கரோபக் பிராந்தியத்தில் உள்ள, குறைவான மலைப்பாங்கான, பாதுகாக்கப்பட்ட உள்நாட்டு எல்லைப்பகுதிகளை விட எளிதல் கைப்பற்றக்கூடிய பகுதிகளை கைப்பற்றுவதாக இருக்கலாம் என்றும் கருதுகின்றனர். அசர்பைஜானுக்கான துருக்கியின் ஆதரவானது தனது ஆதிக்கக் கோளத்தின் அளவை அதிகரித்துக் கொள்வது மற்றும் பிரச்சனையைப் பொறுத்தவரை அசர்பைஜானின் நிலைப்பாட்டிற்கு ஆதரவளிப்பது ஆகியவை இந்தப் பகுதியில் உருசியாவின் ஆதிக்கத்தைக் கட்டுக்குள் வைத்திருக்க எண்ணும் அதன் முயற்சியாகும்.

ருஷ்யாவால் தரப்படுத்தப்பட்ட ஒரு மனிதாபிமான போர் நிறுத்தமானது, சர்வதேச செஞ்சிலுவைச் சங்கத்தால் ஏதுவாக்கப்பட்டு, ஆர்மீனியா மற்றும் அஜர்பைஜான் ஆகிய நாடுகளால் ஒப்புக் கொள்ளப்பட்டது. இந்த போர் நிறுத்தமானது முறையாக அக்டோபர் 10 அன்று நடைமுறைக்கு வந்தது.

## மேற்கோள்கள்

பகுப்பு:2020 நிகழ்வுகள்
அனில் சவுத்ரி

**அனில் சவுத்ரி** (பிறப்பு: மார்ச் 12, 1965) ஒரு இந்திய துடுப்பாட்ட நடுவர் ஆவார். இந்தியா எ ஆத்திரேலியாவுக்கும் இடையில் 10 அக்டோபர் 2013 அன்று நடைபெற்ற பன்னாட்டு இருபது20 போட்டியில் முதல் முறையாக நடுவராக செயல்பட்டார். இவர் 27 நவம்பர் 2013  அன்று நடந்த இந்தியா மற்றும் மேற்கு இந்தியா துடுப்பாட்ட அணிகளுக்கிடையிலான ஒருநாள் பன்னாட்டுத் துடுப்பாட்ட போட்டியில்   முதல் முறையாக ஒருநாள் துடுப்பாட்ட நடுவராக செயல்பட்டார்.

## மேலும் காண்க

* ஒருநாள் பன்னாட்டு துடுப்பாட்ட நடுவர்கள் பட்டியல்
* இருபது20 பன்னாட்டு துடுப்பாட்ட நடுவர்கள் பட்டியல்

## மேற்கோள்கள்

பகுப்பு:வாழும் மக்கள்
பகுப்பு:1965 பிறப்புகள்
பகுப்பு:இந்தியத் துடுப்பாட்ட நடுவர்கள்
சுபாசு பாலம்

**சுபாசு பாலம்** *(Subhash Bridge)* இந்தியாவின் குசராத்து மாநிலத்தில் பாயும் சபர்மதி ஆற்றின் மீது கட்டப்பட்டுள்ள ஒரு பாலமாகும். மகாத்மா காந்தியுடனான தொடர்புக்காக அகமதாபாத்தில் ஒரு முக்கியமான பகுதியாக இப்பாலம் கருதப்படுகிறது. காந்தி ஆசிரமம் சுபாசு பாலத்திலிருந்து 1.5 கி.மீ தூரத்தில் உள்ளது. 

காந்தி ஆசிரம வர்த்தகப் பகுதி காதி வகை துணிகளுக்கான ஒரு களஞ்சியமாகும். சுபாசு பாலம் அகமதாபாத்தின் குடியிருப்பு பகுதியாக உள்ளது. இங்கு 80 எண்ணிக்கைக்கும் மேற்பட்ட குடியிருப்பு சங்கங்கள் உள்ளன. நகரின் மற்ற பகுதிகளிலிருந்து இப்பாலம் மேற்கில் ஒரு இரயில் பாதையாலும் கிழக்குப் பகுதியில் சபர்மதி நதியாலும் பிரிக்கப்பட்டுள்ளது. பாலத்தின் அருகில் கேசவ நகர் பகுதி அமைந்துள்ளது. 
50 ஆண்டுகளுக்குப் பின்னர் 2019 ஆம் ஆண்டு ஆகத்து மாதம் சுபாசு பாலத்தில் இரண்டு கோடி ரூபாய் செலவில் பழுது பார்க்கும் பணிகள் மேற்கொள்ளப்பட்டன.  
 
## அணுகும் வழிகள்
•அகமதாபத் நகர இரயில் நிலையத்திலிருந்து 7 கி.மீ தொலைவு.
•அகமதாபத் விமான நிலையத்திலிருந்து 16 கி.மீ.
•ஆசிரமம் சாலையும் டாக்டர் சின்னுபாய் படேல் சாலையும் சுபாசு பால இணைப்பு சாலைகள்.

## மேற்கோள்கள்


பகுப்பு:அகமதாபாத்
பகுப்பு:குசராத்து
பகுப்பு:குஜராத்தில் போக்குவரத்து
சூரா கிடாடா

**சூரா கிட்டாடா டோலா** (பிறப்பு 9 ஜூன் 1996) ஒரு எத்தியோப்பியன் மராத்தான் ஓட்டப்பந்தய வீரர் ஆவார். அவர் 2020 லண்டன் மராத்தான் உட்பட பல உலக மராத்தான் போட்டிகளில் எத்தியோப்பியா சார்பில் கலந்து கொண்டுள்ளார். 2020 இலண்டன் மாரத்தானில் இவர் 2:05:41 நேரத்தில் பந்தயத் தொலைவினைக் கடந்து முதல் இடத்தைப் பிடித்தார். 2018 லண்டன் மராத்தானில் கென்யாவின் எலியட் கிப்கோஜுக்குப் பின்னதாக வந்து இரண்டாவது இடத்தைப் பிடித்தார்.

ஷுரா 2020 லண்டன் மராத்தானில் எலுயிட் கிப்கோஜை வீழ்த்தி தனது முதல் லண்டன் மராத்தான் பட்டத்தை  வின்சென்ட் கிப்சும்பாவை விட ஒரு வினாடிக்கு முன்னதாக இலக்கை அடைந்ததால் பெற்றார் .

அவரது மற்ற மறக்கமுடியாத நிகழ்ச்சிகளில் 2017 ரோம் மராத்தான் மற்றும் 2017 பிராங்பேர்ட் மராத்தான் நிகழ்வு வெற்றிகளும் அடங்கும், அங்கு அவர் முறையே 2:07:30 மற்றும் 2:05:50 நேர அளவுகளில் பந்தயத் தொலைவுகளைக் கடந்திருந்தார்.

சூரா  2018 ஆம் ஆண்டு நியூயார்க் நகர மாரத்தான் நிகழ்வில் 2:06:01 ஒரு நேர அளவில் பந்தயத் தொலலைவைக் கடந்து லெலிசா டெசிசாவிற்குப் பின்னதாக இரண்டாம் இடத்தைப் பிடித்தார்.

## மேற்கோள்கள்

பகுப்பு:வாழும் மக்கள்
பகுப்பு:1996 பிறப்புகள்
பகுப்பு:தட கள விளையாட்டு வீரர்கள்
இந்தர்கிலா தேசிய பூங்கா

**இந்தர்கிலா தேசிய பூங்கா** (**Inderkilla National Park**) இந்தியாவின் இமாச்சல பிரதேசத்தில் உள்ள தேசிய பூங்கா ஆகும். இந்த தேசிய பூங்கா 2010ஆம் ஆண்டு நிறுவப்பட்டது. இந்த பூங்கா சுமார்  பரப்பளவில் அமைந்துள்ளது.  குலு மணாலி விமான நிலையத்திலிருந்து 46.1 கிலோமீட்டர் தொலைவில் குலு மாவட்டத்தில் இந்த தேசிய பூங்கா அமைந்துள்ளது. 

## மேற்கோள்கள்

பகுப்பு:இந்திய தேசியப் பூங்காக்கள்
கிர்கங்கா தேசிய பூங்கா

**கிர்கங்கா தேசிய பூங்கா** (*Khirganga National Park*) இந்தியாவின் இமாச்சல பிரதேசத்தில் உள்ள தேசிய பூங்கா ஆகும். இது 2010ஆம் ஆண்டு நிறுவப்பட்டது.

கிர்கங்கா தேசிய பூங்கா குலுவில் அமைந்துள்ளது. இந்திய நாட்டின் மிக அழகான தேசிய பூங்காக்களில் ஒன்றாக இது அறியப்படுகிறது. இந்த அற்புதமான நிலப்பரப்பில் பசுமையான மலைகள், அடர்த்தியான பச்சை புதர்கள், உயரமான மரங்கள் மற்றும் பழமையான ஓய்வு இல்லங்கள் அமைந்த இடமாக உள்ளது. இந்த தேசிய பூங்கா சுமார்  பரப்பளவில் அமைந்துள்ளது. 

சுற்றுலாப் பயணிகள் பூங்காவின் மையத்தில் அமைந்த பாதையை வழிச் சென்று இந்த இடத்திற்கே உரியtத் தாவர விலங்குகளைக் காணலாம். இங்கே, பல்வேறு வகையான பறவை இனங்களைக் காணலாம். இயற்கை ஆர்வலர்களுக்கும், வனச்சுற்றுலா செல்பவர்களுக்கும் புகலிடமாக இந்தத் தேசியப் பூங்கா உள்ளது. நகர வாழ்க்கையில் அல்லலுறும் மக்களுக்கு மன அமைதி தரும் இடமாக இந்தப் பூங்கா உள்ளது.

## மேற்கோள்கள்

பகுப்பு:இந்திய தேசியப் பூங்காக்கள்
சக்ராதா

**சக்கரதா** (**Chakrata**) இந்தியாவின் உத்தரகாண்ட் மாநிலத்தின் டேராடூன் மாவட்டத்தில் அமைந்த இராணுவப் பாசறை நகரம் ஆகும்.

இந்நகரம் டோன்ஸ் ஆறு மற்றும் யமுனை ஆற்றின் நடுவில், இமயமலையில் 2118 மீட்டர் உயரத்தில் அமைந்துள்ளது.  இது டேராடூன் நகரத்திலிருந்து 98 கி.மீ. தொலைவில் அமைந்துள்ளது. இதன் மேற்கில் இமாச்சல பிரதேசம், கிழக்கில் முசோரி (73 கி.மீ.) மற்றும் கார்வால் கோட்டம் அமைந்துள்ள்து.

இவ்வூரில் சிறப்பு எல்லைப்புறப் படையின்  தலைமையகம் உள்ளது.

## இராணுவப் பாசறை உள்ளாட்சிக் குழு
பிரித்தானிய இந்தியாவின் ஆட்சியாளர்களால் இவ்விடத்தில் 1886-இல் பிரித்தானிய இந்திய இராணுவத்தின் பாசறை நிறுவப்பட்டது. 6 வார்டுகளும், 12 உறுப்பினர்களும் கொண்ட குழு, சக்கரதா பாசறை நகரத்தின் உள்ளாட்சி அமைப்பை நிர்வகிக்கிறது.

## மக்கள் தொகை பரம்பல்
2011 ஆம் ஆண்டு இந்திய மக்கள் தொகை கணக்கெடுப்பின் படி, 759 வீடுகளும், 15.70 சதுர கிலோ மீட்டர் பரப்பும் கொண்ட சக்கரதா இராணுவப் பாசறை நகரத்தின் மொத்த மக்கள்தொகை  5,117 ஆகும். அதில் ஆண்கள் 3,717   மற்றும் 1,400   பெண்கள் உள்ளனர். பாலின விகிதம் 1000 ஆண்களுக்கு  377  பெண்கள் வீதம் உள்ளனர். 6 வயதிற்குட்பட்ட குழந்தைகள் 367 (7.17%)  ஆக உள்ளனர். சராசரி எழுத்தறிவு 90.38%  ஆக உள்ளது.  மக்கள்தொகையில் இந்துக்கள் 57.30%, இசுலாமியர் 1.54%, பௌத்தர்கள் 38.28%, சமணர்கள் 0.80%, கிறித்தவர்கள்  0.68% மற்றும் பிறர் 0.12% ஆகவுள்ளனர். இவ்வூரில் இந்தி மொழியுடன், இவ்வட்டார மொழியான  ஜௌன்சரி மொழியும் பேசுகின்றனர்.

## மேற்கோள்கள்

## வெளி இணைப்புகள்
* Chakrata Tahsil & Town, The Imperial Gazetteer of India, v. 10, p. 125, 1909
* Chakrata Tourism
* Chakrata on wikimapia
* Chakrata — A Gem of a Hill Station

பகுப்பு:தேராதூன் மாவட்ட ஊர்களும் நகரங்களும்
பகுப்பு:உத்தராகண்ட மாநில ஊர்களும் நகரங்களும்
பகுப்பு:இந்தியாவில் உள்ள மலை வாழிடங்கள்
காவால் புலிகள் காப்பகம்

**காவால் புலிகள் காப்பகம்** (**Kawal Tiger Reserve)** இந்தியாவின் தெலுங்கானா மாநிலத்தில் மஞ்சேரியல் மாவட்டத்தின் (பழைய ஆதிலாபாத் மாவட்டம்) ஜன்னாரம் மண்டலத்தில் அமைந்துள்ளது. காவல் வனவிலங்கு சரணாலயத்தைப் புலிகள் காப்பகமாக 2012ல் இந்திய அரசு அறிவித்தது. தெலுங்காணா மாநிலத்தின் வடக்கு பகுதியில் உள்ள மிகப் பழமையான சரணாலயமாக இது உள்ளது. இச்சரணாலயத்தில் ஏராளமான தாவரங்கள் மற்றும் விலங்கினங்கள் உள்ளது நன்கு அறியப்பட்டதாகும். இந்த சரணாலயத்தின் தெற்கே பாயும் கோதாவரி மற்றும் கதம் நதிகளின் நீர்ப்பிடிப்பு பகுதியாக இச்சரணாலயம் உள்ளது.

## வரலாறு
காவால் வனவிலங்குச் சரணாலயம் 1965ஆம்  நிறுவப்பட்டது. பின்னர் வனவிலங்கு பாதுகாப்புச் சட்டம் 1972ன் கீழ் 1999ஆம் ஆண்டு இப்பகுதி பாதுகாக்கப்பட்ட பகுதியாக அறிவிக்கப்பட்டது.

### புலிகள் பாதுகாப்பு நிலை
2012ஆம் ஆண்டு ஏப்ரல் மாதம் புலிகள் பாதுகாப்பகமாக இது பட்டியலிடப்பட்டது. இங்கு சுமார் 150 மான்கள் புலிகளின் இரையாக இப்பகுதியில் விடப்பட்டது. புலிகள் மற்றும் பிற வனவிலங்குகள் வேட்டையாடப்படுவதைத் தடுக்க புதிய சோதனை மையங்கள் உருவாக்கப்பட்டுள்ளன. இப்பகுதியின் பாரம்பரிய நீர் ஆதாரங்கள் மேம்படுத்தப்பட்டன.

## அமைவிடம்
இப்பாதுகாப்பகம் மஞ்சேரியல் மாவட்டத்தில் 18.8756 ° வ, 79.4591 ° கிழக்கிற்கு இடையில் அமைந்துள்ளது. இந்தப்பகுதியின் வடக்கில் ஆதிலாபாத் மற்றும் கொமுராம் பீம், தெற்கே கரீம்நகர் மற்றும் நிஜாமாபாத் மற்றும் மேற்கில் நாந்தேடு மாவட்டத்தால் சூழப்பட்டுள்ளது. இது  மாஞ்சேரியல் மாவட்டத்தில் மாவட்டத் தலை நகரிலிருந்து சுமார்  தொலைவிலும் ஹைதராபாத்தில் இருந்து  தொலைவில் அமைந்துள்ளது. இதன் அருகிலுள்ள விமான நிலையம் ஹைதராபாத்தில் உள்ளது .அமைந்துள்ளது. இது சாகியாதிரி தொடர் மலைப்பகுதியிலிருந்து மகாராஷ்டிராவின் தடோபா காடு வரை நீண்டுள்ளது (GoAP2012; ராஜகோபால் 1976). இந்த சரணாலயம்  நிலப் பரப்பளவில் அமைந்துள்ளது. அதிகரித்து வரும் மனித அத்துமீறல், பரவலான வேட்டையாடுதல், சட்டவிரோத மரம் வெட்டுதல் மற்றும் வாழ்விட இழப்பு ஆகிய காரணங்களினால் இந்த பாதுகாப்பகம் பெரும் அச்சுறுத்தலுக்கு உள்ளாகி வருகிறது.

## வனவிலங்கு

### தாவரங்கள்
இந்த சரணாலயத்தில் மாநிலத்தின் மதிப்புமிகுதேக்கு காடுகள் அமைந்துள்ளது. அடர்த்தியான காடுகள் மனித இடையூறு இல்லாமல் உள்ளன. கதம் நதி இந்த பகுதி வழியாகப் பாய்கிறது. உலரும் இலையுதிர் கலந்த தேக்கு காடுகள் மூங்கில், தெர்மினலியா, டெரோகார்பசு, அனோஜிசசு மற்றும் கேசியாசு தாவர இனங்கள் இங்குக் காணப்படுகின்றன .

### விலங்குகள்
புலி, சிறுத்தை, காட்டெருமை, புள்ளிமான், சாம்பார், நீலான், குரைக்கும் மான், நாற்கொம்பு மான், மற்றும் தேன் கரடி முதலியன இந்த சரணாலயத்தில் காணப்படும் பாலுட்டிகளாகும். இவைத் தவிர பல வகையான பறவைகள் மற்றும் ஊர்வனவைகளும் இங்கு காணப்படுகின்றன.

## மேற்கோள்கள்
 காவால் வனவிலங்கு சரணாலயத்தில் உள்ள புலி இருப்பு: பிக்கு ரத்தோட் மற்றும் எம்.

## வெளி இணைப்புகள்

* அதிகாரப்பூர்வ வலைத்தளம் 
* தெலுங்கானா வனத்துறை (இந்தியா) மாநில அரசு வலைத்தளம்

பகுப்பு:Coordinates on Wikidata
பகுப்பு:இந்திய வனவிலங்கு பாதுகாப்பு வலயங்கள்
சாக் சினைடர்

**சாக்கரி எட்வர்டு சினைடர்** () (பிறப்பு: மார்ச்சு 1, 1966) என்பவர் அமெரிக்க நாட்டு திரைப்பட இயக்குநர், திரைக்கதை ஆசிரியர் மற்றும் தயாரிப்பாளர் ஆவார். இவர் 2004 இல் 'டான் ஆஃப் த டெட்' என்ற திரைப்படத்தில் அறிமுக இயக்குநராக அறிமுகமானார். அதற்கு பிறகு பல மீநாயகன் மற்றும் காமிக்சு திரைப்படங்களை மையமாக கொண்ட 300 (2006), வாட்ச்மென் (2009), மேன் ஆஃப் ஸ்டீல் (2013), பேட்மேன் வி சூப்பர்மேன்: டவுன் ஆஃப் ஜஸ்டிஸ் (2016) மற்றும் ஜஸ்டிஸ் லீக் (2017) போன்ற பல திரைப்படங்களில் பணியாற்றியதன் மூலம் மிகவும் அறியப்படும் நபர் ஆனார்.
 
## திரைப்படங்கள்

## வரவேற்பு
நவம்பர் 26, 2017 நாட்படி, சாக் சினைடர் இயக்கிய திரைப்படங்களின் வரவேற்பு:

## மேற்கோள்கள்

## வெளியிணைப்புகள்
* 

பகுப்பு:1966 பிறப்புகள்
பகுப்பு:வாழும் மக்கள்
பகுப்பு:அமெரிக்கத் திரைப்பட இயக்குநர்கள்
பகுப்பு:அமெரிக்க ஆண் எழுத்தாளர்கள்
பகுப்பு:அமெரிக்க அறிபுனை எழுத்தாளர்கள்
பகுப்பு:தொலைக்காட்சி தயாரிப்பாளர்கள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:தொலைக்காட்சி இயக்குநர்கள்
பகுப்பு:ஐக்கிய அமெரிக்கப் பெண்ணியவாதிகள்
பகுப்பு:அமெரிக்கத் திரைக்கதை எழுத்தாளர்கள்
சிவராம் வனவிலங்கு சரணாலயம்

**சிவராம் வனவிலங்கு சரணாலயம்** (**Shivaram Wildlife Sanctuary)** இந்தியாவின் தெலுங்காணா மாநிலத்தில் மஞ்செரியல் மாவட்டத்தில் அமைந்துள்ள வனவிலங்கு காப்பகமாகும். இது மந்தானிலிருந்து 10 கி.மீ. தொலைவிலும், பெத்தபள்ளியிலலிருந்து 40 கி.மீ. தொலைவிலும், கரீம்நகரிலிருந்து 80 கி.மீ தொலைவிலும், கோதாவரிகனியிலிருந்து 30 கி.மீ. தொலைவிலும் அமைந்துள்ளது. இந்த ஆற்றுப்படுகை  காடு 36.29 கி.மீ. பரப்பில் அமைந்தது; இதில் தேக்கு மற்றும் மருத மரங்கள் நிறைந்து காணப்படுகின்றன.  கோதாவரி நதியிலிருந்து இந்த சதுப்புநிலப் பகுதிக்கு வரும் முதலைகளுக்குப் இச்சரணாலயம் புகலிடமாக உள்ளது. இங்கு இந்தியச் சிறுத்தைகள், தேன் கரடிகள், நீலான், புல்வாய், புள்ளிமான், மலைப்பாம்புகள் மற்றும் நீளவால் குரங்கு முதலியன காணப்படுகின்றன. இச்சரணாலயத்தின் இயற் நிலப்பரப்பு சரணாலயத்திற்கு அழகு சேர்க்கிறது. கிளிகள், மயில்கள், ஹார்பி கழுகுகள், கழுகுகள் உள்ளிட்ட பறவைகளும் இங்கு வாழ்கின்றன.

## மேற்கோள்கள்

பகுப்பு:தெலங்காணாவின் புவியியல்
பகுப்பு:இந்திய காட்டுயிர் காப்பகங்கள்
ஆம் ஆத்மி அரசாங்க விளம்பர சர்ச்சை

**ஆம் ஆத்மி அரசாங்க விளம்பர சர்ச்சை** *(AAP government advertisement controversy)*  எனப்படுவது ஆம் ஆத்மி கட்சி தனது அரசியல் இலாபங்களுக்காக தில்லி அரசாங்கத்தின் நிதியைப் பயன்படுத்தியதாகக் கூறப்படும் ஒரு சர்ச்சையாகும்.

## 2015 தில்லி அரசின் நிதிநிலை அறிக்கை

தில்லி மாநிலத்தின் 2015-16 ஆம் ஆண்டு நிதிநிலை அறிக்கையில் விளம்பரங்களுக்காக தில்லி அரசு 5.22 பில்லியன் டாலர் (73 மில்லியன் அமெரிக்க டாலர்) ஒதுக்கியது.  

## தகவல்தொடர்பு கலைக் குழாம் அறிக்கை
2017 ஆம் ஆண்டு மார்ச் மாதம் 10 அன்று தில்லி  சட்டமன்றத்தில்  தகவல்தொடர்பு கலைக் குழாமின் ஓர் அறிக்கை தாக்கல் செய்யப்பட்டது. ஆம் ஆத்மி அரசாங்கம் 29 கோடி ரூபாய் அதாவது 4.1 மில்லியன் அமெரிக்க டாலர்களை கட்சியின் பொறுப்புக்கு அப்பாற்பட்டு தில்லிக்கு வெளியே செய்யப்பட்ட ஒரு குறிப்பிட்ட பிரச்சார விளம்பரங்களுக்காக செலவழித்துள்ளது என அவ்வறிக்கை குறிப்பிட்டது.  மொத்த செலவினத் தொகையில் இது 86% ஆகும்.  24 கோடி டாலர் அதாவது  3.4 மில்லியன் அமெரிக்க டாலர் மதிப்புள்ள விளம்பர செலவுகள் நிதி உரிமையையும் உச்சநீதிமன்ற விதிமுறைகளையும் மீறியதாக இவ்வறிக்கை மேலும் தெரிவித்தது. 

## மேற்கோள்கள்

பகுப்பு:தில்லியில் அரசியல்
மிஸ் சீரியல் கில்லர் (இந்தித் திரைப்படம்)

**மிஸ் சீரியல் கில்லர்** ஒரு 2020 இந்திய இந்தித் திரைப்படமாகும்.இந்தத் திரைப்படம் ஷிரிஷ் குந்தெரின் மற்றும் அவரது மனைவி ஃபராஹ் கான் தயாரித்துள்ளனர்.இந்த திரைப்படத்தில் ஜாக்குலின் பெர்னாண்டஸ் ,மனோஜ் பாஜ்பயீ மற்றும் மோகித் ரைனா ஆகியோர் முக்கிய கதாபத்திரத்தில் நடித்துள்ளனர்.

## நடிகர்கள்

* சோனா முகர்ஜியாக ஜாக்குலின் பெர்னாண்டஸ்
*
* மருத்துவர் மிருத்யூன்ஜாய் முகர்ஜியாக மனோஜ் பாஜ்பயீ
* காவல் துறைய் ஆய்வாளர்யாக மோகித் ரைனா

## வரவேற்பு
இந்தத் திரைப்படம் 1 மே 2020 அன்று நெற்ஃபிளிக்சு இல் வெளியிடப்பட்டது. இந்த திரைப்படத்திக்கு அழுகிய தக்காளிகள் 3.4/10 என்று மதிப்பிட்டது.

## மேற்க்கோள்

## வெளியினைப்புகள்
* 

பகுப்பு:இந்திய இந்தித் திரைப்படங்கள்
பகுப்பு:2020 இந்தித் திரைப்படங்கள்
ஜி. நாராயண் ரெட்டி

**ஜி. நாராயண் ரெட்டி** () ஓர் இந்திய அரசியல்வாதியும்,முன்னாள்  நாடாளுமன்ற உறுப்பினரும் ஆவார். இவர் இந்திய தேசிய காங்கிரசு கட்சியைச் சேர்ந்தவர். 1962 ஆம் ஆண்டு ஆதிலாபாத் மக்களவைத் தொகுதியிலிருந்து மக்களவைக்கு இந்திய தேசிய காங்கிரசு கட்சி சார்பாகத் தேர்ந்தெடுக்கப்பட்டார். இவர்  3ஆவது மக்களவையின் உறுப்பினராக இருந்துள்ளார் .

## மேற்கோள்கள்

பகுப்பு:இந்திய அரசியல்வாதிகள்
பகுப்பு:1926 பிறப்புகள்
பகுப்பு:தெலங்காணா அரசியல்வாதிகள்
பகுப்பு:1998 இறப்புகள்
லட்சுமிபுரம் அரண்மனை

**லக்ஷ்மிபுரம் அரண்மனை** (மலையாளம் : ലക്ഷ്മീപുരം കൊട്ടാരം) என்பது இந்தியாவின், கேரள மாநிலம், கோட்டயம் மாவட்டத்தில், சங்கனாச்சேரி வட்டத்தில் உள்ள ஒரு அரண்மனை ஆகும். இது கோய் தம்பிரான்களின் அரச குடும்பத்தின் வாழிடமாக இருந்தது. மேலும் ராஜா ராஜ வர்மா, கோயில் தம்புரான், கேரள வர்மா வல்லிய கோயி தம்புரான், ஏ. ஆர்.  ராஜா ராஜ வர்மா போன்ற பல சிறந்த எழுத்தாளர்களை உருவாக்கியுள்ளது. பிரபல மலையாள பாடகரும், பாரம்பரிய இசைக்கலைஞருமான எல். பி. ஆர் வர்மாவும் இந்த அரண்மனையைச் சேர்ந்தவராவார்.  

## மேலும் காண்க

* ஆறன்முள கொட்டாரம்

## குறிப்புகள்

பகுப்பு:கேரளத்தில் உள்ள அரண்மனைகள்
பொட்டுதூரி கங்கா ரெட்டி

**பொட்டுதூரி கங்கா ரெட்டி** (*Poddutoori Ganga Reddy*}}, பிறப்பு:  07 சூன்   1933) ஓர் இந்திய அரசியல்வாதியும்,முன்னாள்  நாடாளுமன்ற உறுப்பினரும் ஆவார். இவர் இந்திய தேசிய காங்கிரசு கட்சியைச் சேர்ந்தவர். 1967 ஆம் ஆண்டு ஆதிலாபாத் மக்களவைத் தொகுதியிலிருந்து மக்களவைக்கு இந்திய தேசிய காங்கிரசு கட்சி சார்பாகத் தேர்ந்தெடுக்கப்பட்டார். இவர்  4ஆவது மக்களவையின் உறுப்பினராக இருந்துள்ளார்.

## மேற்கோள்கள்

பகுப்பு:1926 பிறப்புகள்
பகுப்பு:தெலங்காணா அரசியல்வாதிகள்
பகுப்பு:2017 இறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
கொடுங்கல்லூர் கோயிலகம்

**கொடுங்கல்லூர் கோவிலகம்** (    ), என்பது இந்தியத் துணைக்கண்டத்தின் இடைக்கால கொடுங்கல்லூர்  இராச்சிய அரச குடும்பத்தினரின் அரண்மனையாகும். கொடுங்கல்லூர் பதினெட்டாம் நூற்றாண்டின் பிற்பகுதியிலிருந்து இந்திய விடுதலை வரை கொச்சி இராச்சியத்துக்கு உட்பட்ட சிற்றரசாக இருந்தது.  கொடுங்கல்லூர் இராச்சியம் 1707 க்குப் பிறகு டச்சு அரசாங்கத்தின் பாதுகாப்பில் சிலகாலம் இருந்தது, பின்னர் சாமுத்திரிகளுக்கு அடங்கியதாக மாறியது.  கொடுங்கல்லூர் அரச குடும்பத்திற்கு **சிறக்கல் கோவிலகம்** மற்றும் **புத்தேன் கோவிலகம்** ஆகிய இரண்டு கிளைகள் இருந்தன.

## வடிவமைப்பு
சிறகல் கோயிலகம்  இரண்டு *[[நாலுகெட்டு வீடு|நாலுகெட்டு]]* கட்டமைப்புகளைக் கொண்டுள்ளது, ஒன்று மற்றொன்றை விட பெரியது. கோயிலகம் வாளத்தில் முதன்மைக் குடியிருப்பு கட்டடமும் இன்னும் இரண்டு பழைய கட்டிடங்களும், ஒரு குளம் ( *படகுளம்* என *அழைக்கப்படுகிறது* ), குடும்பக் கோயில் ( இந்து பெண் தெய்வமான தலட்டில பகவதி கோயில் ) மற்றும் சர்ப்பக்காவு போன்றவை உள்ளன. கொடுங்கல்லூர் கோவிலகம் ஒரு *[[குருகுலம்]]* (கற்றல் மையம்) என்று புகழ்பெற்றது. இன்றைய கேரளம் முழுவதிலும் உள்ள அறிஞர்களில் பலர் இந்த அரண்மனைகளில் வசித்து சமசுகிருதம் மற்றும் வேதங்களைப் படித்து வந்தவர்களாவர். இந்த கோவிலகத்தைச் சேர்ந்த பிரபல அறிஞர்கள்  மலையாளத்திலும்,  சமசுகிருத்ததிலும் தம் இலக்கிய பங்களிப்புகளைச் செய்துள்ளனர். வென்மணி அச்சன் நம்பூதிரிபாத்தின் கூற்றுப்படி, கேரளத்தின் *குருகுலங்களுக்கு* பல தசாப்தங்களாக கொடுங்கல்லூர் கோயிலகம் மையமாக இருந்த்துள்ளது.

## மேற்கோள்கள்

## வெளி இணைப்புகள்

* 

பகுப்பு:கேரளத்தில் உள்ள அரண்மனைகள்
பகுப்பு:திருச்சூர் மாவட்டத்திலுள்ள சுற்றுலாத் தலங்கள்
புத்தேன் கோயிலகம்

**புத்தேன் கோவிலகம்** (    ,   ) என்பது இந்தியாவின், கேரளத்தின், கொடுங்கல்லூரில் உள்ள ஒரு அரண்மனையானயாகும். இது கொடுங்கல்லூர் கோவிலகத்தின் ஒரு பகுதியாகும்.  புத்தேன் கோவிலகம் என்றால் "புதிய அரண்மனை" என்று பொருள். இந்த கோயிலகம் (மேனர் வீடு) " குருகுலம் " என்ற பெயரில் அறியப்பட்டது.  இது பிரபலமான ஒரு கற்றல் மையமாக விளங்கியது. இந்த கோவிலகத்தைச் சேர்ந்த பல புகழ்பெற்ற அறிஞர்கள் மலையாள மற்றும் சமஸ்கிருத இலக்கியங்களுக்கு பங்களித்துள்ளனர். 

## குறிப்புகள்

பகுப்பு:கேரளத்தில் உள்ள அரண்மனைகள்
பகுப்பு:திருச்சூர் மாவட்டம்
பிரிட்சு ஆப்மேன்

**பிரிட்சு ஆப்மேன்** *(Fritz Hofmann)* செருமன் நாட்டைச் சேர்ந்த ஒரு கரிம வேதியியலாளர் ஆவார். பிரடெரிக் காரல் ஆல்பெர்ட்டு என்றும் இவர் அழைக்கப்படுகிறார். 1866 ஆம் ஆண்டு நவம்பர் மாதம் 2 அன்று கொல்லேடா நகரில் ஆப்மேன் பிறந்தார். முதன் முதலில் செயற்கை முறையில் செயற்கை இரப்பரை பிரிட்சு ஆப்மேன் தயாரித்தார். 1956 ஆம் ஆண்டு அக்டோபர் மாதம் 22 அன்று செருமனியின் ஆனோவர் நகரில் பிரிட்சு ஆப்மேன் இறந்தார். 
 
ஆப்மேன் செருமனியிலுள்ள  உரோசுடாக் பல்கலைக்கழகத்தில்  வேதியியல் படித்தார். 1909 ஆம் ஆண்டு செப்டம்பர் மாதம் 12 அன்று உலகின் முதல் செயற்கை ரப்பர் தயாரிப்பதற்கான காப்புரிமைக்கு இவர் விண்ணப்பித்தார். 
## விருதுகள்
1912 ஆம் ஆண்டில் செயற்கை இரப்பர் குறித்த ஆராய்ச்சிக்காக செருமன் வேதியியல் கழகம் ஆப்மேனுக்கு எமில் பிசர் பதக்கத்தை வழங்கிச் சிறப்பித்தது. 
## மேற்கோள்கள்
 
## புற இணைப்புகள்
* 

பகுப்பு:1866 பிறப்புகள்
பகுப்பு:1956 இறப்புகள்
பகுப்பு:கரிம வேதியியலாளர்கள்
பகுப்பு:செருமானிய அறிவியலாளர்கள்
நிலம்பூர் யானைக் காப்பகம்

**நிலம்பூர் யானைக் காப்பகம்** (*Nilambur Elephant Reserve*) என்பது இந்தியாவின் கேரளாவில் உள்ள வனவிலங்கு காப்பகமாகும்.

இந்த வனவிலங்கு காப்பகம் 1419 சதுர கி.மீ பரப்பில் அமைந்துள்ளது.

## வரலாறு
நிலம்பூர் யானைக் காப்பகமானது யானைத் திட்டத்தின் 2002ஆம் ஆண்டு ஏப்ரல் 02 நாளன்று தோற்றுவிக்கப்பட்டது.

இந்த காப்பகமானது பாலக்காடு, மலப்புரம் மற்றும் கோழிக்கோடு மாவட்டங்களில் காணப்படுகிறது.

## விலங்குகள்
2011ஆம் கணக்கெடுப்பின்படி இந்த காப்பகத்தில் யானையின் அடர்த்தி ஒரு கிலோமீட்டருக்கு 0.1745 ஆக இருந்தது. இது 2017ஆம் ஆண்டின் நிலவரப்படி ஒரு கிலோமீட்டருக்கு 0.25ஆக அதிகரித்துள்ளது

2010 ம் ஆண்டு கணக்கெடுப்பின் படி, யானைகளின் எண்ணிக்கையானது தொகுதி எண்ணிக்கையில் 205ஆகும் அல்லது சாணம் எண்ணும் முறையில் 647ஆகவும் காணப்பட்டது.

## மேற்கோள்கள்

பகுப்பு:இந்திய காட்டுயிர் காப்பகங்கள்
பகுப்பு:கேரளத்தில் உள்ள காட்டுயிர் காப்பகங்கள்
காமெங் யானை காப்பகம்

**காமெங் யானை காப்பகம்**  (**Kameng Elephant Reserve)** இந்தியாவின் அருணாச்சல பிரதேசத்தின் இமயமலை அடிவாரத்தில் உள்ள கிழக்கு மற்றும் மேற்கு காமெங் மாவட்டத்தில் அமைந்துள்ளது. இது 2002ஆம் ஆண்டு ஜீன் மாதம் 19ஆம் நாள் 1894 சதுர கிலோமீட்டர் பரப்பளவில் தோற்றுவிக்கப்பட்டது. இதனுடைய தலைமையகம் சீஜோசாவில் உள்ளது.

## நிலவியல்
இதன் வடபகுதியில் செசா ஆர்க்கிட் சரணாலயமும் (36&nbsp;கி.மீ 2 ),  மேற்குப் பகுதியில் கழுகுக்கூடு வனவிலங்கு சரணாலயமும் (128 கி.மீ 2 ) மேற்கில், பாகுய் புலி பாதுகாப்பகமும் (586&nbsp;கி.மீ 2 ) கிழக்கில் கமெங் ஆறும் கெல்லாங் வனப் பிரிவின் பாதுகாப்புக் காடுகளும் (1144 கி.மீ 2) அமைந்துள்ளன. இந்தப் பகுதியானது  முதல்  வரை உயரத்தில் அமைந்துள்ளது. 

## விலங்குகள்
[இடது|thumb|[படைச்சிறுத்தை|மேகமூட்டப்பட்ட சிறுத்தை]]
இந்த வனவிலங்கு பாதுகாப்பகத்தில் 377 இந்திய யானைகளும் (2001 கணக்கெடுப்பு), வங்காள புலி, சிறுத்தை, மேகமூட்டப்பட்ட சிறுத்தை, சிவப்பு பாண்டா, கஸ்தூரி மான், கடமான், பன்றி மான், இமயமலை கருப்புக் கரடி, செந்நாய், மீன்பிடி பூனை, காட்டுப் பூனை, சுந்தா லோரிஸ், இந்திய காட்டெருமை, நரி, குள்ள நரி, பெரிய கருப்பு அணில்,புணுகுப்பூனை, முயல், செம்முகக் குரங்கு, மூடிய லங்கூர் மற்றும் மஞ்சள் தொண்டை மார்டன் . 4 வகையான இருவாய்ச்சி உட்பட 250 வகையான பட்டாம்பூச்சிகள் மற்றும் 300 வகையான பறவைகள் பதிவு செய்யப்பட்டுள்ளன.

## மேற்கோள்கள்

பகுப்பு:மேற்கு காமெங் மாவட்டம்
பகுப்பு:Coordinates on Wikidata
பகுப்பு:அருணாசலப் பிரதேசம்
பகுப்பு:இந்திய காட்டுயிர் காப்பகங்கள்‎
பகுப்பு:அருணாசலப் பிரதேசத்தில் உள்ள காட்டுயிர் காப்பகங்கள்
ரமேஷ் ராத்தோடு

**ரமேஷ் ராத்தோடு** (, பிறப்பு:20 அக்டோபர் 1966) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் தெலுங்கானா ராஷ்டிர சமிதியைச் சேர்ந்தவர். 2009 ஆம் ஆண்டு ஆதிலாபாத் மக்களவைத் தொகுதியிலிருந்து மக்களவைக்கு தெலுங்கானா இராட்டிர சமிதி  சார்பாகத் தேர்ந்தெடுக்கப்பட்டார். இவர்  16ஆவது மக்களவையின் உறுப்பினராக இருந்துள்ளார்  
## மேற்கோள்கள்

பகுப்பு:இந்திய அரசியல்வாதிகள்
பகுப்பு:1966 பிறப்புகள்
பகுப்பு:தெலங்காணா அரசியல்வாதிகள்
ஸ்ரீ மூலம் திருநாள் அரண்மனை

**ஸ்ரீ மூலம் திருநாள் அரண்மனை** அல்லது **எஸ். எம். பி அரண்மனை** அல்லது **எஸ். எம். டி அரண்மனை** என்பது இந்தியாவின் கேரள மாநிலத்தில் கொல்லம் நகரின் மையப்பகுதியில் அமைந்துள்ள ஒரு அரண்மனை ஆகும். இது 1936 ஆம் ஆண்டில் அப்போதைய திருவாங்கூரின் ஆட்சியாளரான மூலம் திருநாள் ராம வர்மாவின் சஷ்டியப்த பூர்த்தியின் (60 வது பிறந்த நாள்) நினைவாக கட்டப்பட்டது. 

## வரலாறு
திருவாங்கூர் சமஸ்தானத்தின் மன்னரான மூலம் திருநாள் ராம வர்மாவின் சஷ்டியப்த பூர்த்தியை (60 வது பிறந்த நாள்) நினைவுகூரும் வகையில் ஸ்ரீ மூலம் அரண்மனை ஒரு நகர மண்டபமாக கட்டப்பட்டது. கொல்லம் மக்கள் 1917 இல் சஷ்டியப்த பூர்த்தி கொண்டாட்டத்தின் ஒரு பகுதியாக மகாராஜாவுக்கு வரவேற்பு அளித்தனர். இந்நிகழ்ச்சியை நினைவுகூரும் வகையில் நகர மண்டபம் (டவுன்ஹால்) கட்ட ஸ்ரீ மூலம் சஷ்டியப்த பூர்தி நினைவு அறக்கட்டளை என்ற அறக்கட்டளை அமைக்கப்பட்டது. கட்டுமானத்திற்காக அப்போதைய அரசு 1.15 ஏக்கர் நிலத்தை நன்கொடையாக அளித்திருந்தது. ஆனால் அரண்மனையின் கட்டுமானம் மன்னரின் மரணத்திற்குப் பிறகுதான் நிறைவடைந்தது. மூலம் திருநாள் ராம வர்மா 1924 இல் இறந்தார். நகர மண்டபம் 1936 இல் கட்டி முடிக்கப்பட்டது. பின்னர், அதிகாரிகள் அரண்மனையை திரைப்பட அரங்காக மாற்றினர். எஸ். எம். பி அரண்மனை கொல்லத்தின் மிகப் பழமையான திரையரங்கு ஆகும்.

## மேற்கோள்கள்

பகுப்பு:கொல்லத்திலுள்ள சுற்றுலாத் தலங்கள்
பகுப்பு:கேரளத்தில் உள்ள அரண்மனைகள்
மெரி இலாட்சு அரண்மணை

**மெரி லாட்ஜ் அரண்மனை** (*Merry Lodge Palace*) என்பது இந்தியாவின், கேரளத்தின், திருச்சூர் நகரில் அமைந்துள்ள ஒரு அரண்மனை ஆகும். இது கொச்சி இராச்சியத்தின் அரசர் பதவியை விட்டு விலகிய இராம வர்மா XV அரசரின்  அரண்மனை மற்றும் கோடைகால தங்குமிடம் ஆகும். இந்த அரண்மனையானது 1925 இல் மகாத்மா காந்திக்கும் ராம வர்மா XV க்கும் இடையிலான சந்திப்பு நிகழ்ந்த இடமாக உள்ளது. 1947 இல் இது ஸ்ரீ கேரள வர்மா கல்லூரியாக மாற்றப்பட்டது. அரண்மனை மற்றும் அதன் மதிலுக்குட்பட்ட பகுதியானது  பரப்பளவு கொண்டது.    

## குறிப்புகள்

பகுப்பு:கேரளத்தில் உள்ள அரண்மனைகள்
பகுப்பு:திருச்சூர் மாவட்டம்
ஆல்பேர்த்து ஐன்சுட்டீன் பதக்கம்

**ஆல்பேர்த்து ஐன்சுட்டீன் பதக்கம்** என்பதை இடாய்ச்சுலாந்தில் உள்ள பேண் நகரத்தில் இயங்கும் ஆல்பேர்த்து ஐன்சுட்டீன் குமுகம் என்னும் அமைப்பால் வழங்கப்பெறுகின்றது. இப்பதக்கம் முதன்முதல் 1979 இல் வழங்கப்பெற்றது. இது ஆல்பேர்த்து ஐன்சுட்டீனைத் தொடர்பு படுத்தும் அறிவியல் கண்டுபிடிப்புக்காகவும் அது சார்ந்த பணிக்காகவும், வெளியீடுகளுக்காகவும் ஒவ்வோர் ஆண்டும் வழங்கப்பெறுகின்றது.

## பரிசு வென்றவர்கள்
**மூலத்தரவு:** ஐன்சுட்டீன் குமுகம்

* 2019:  கிளிப்போர்து மார்த்தின் வில் (Clifford Martin Will)
* 2018: யுவான் மார்த்தின் மாலதாசெனா (Juan Martín Maldacena)
* 2017: LIGO-Virgo Collaboration|LIGO அறிவியல் கூட்டுறவும் வீருகோ கூட்டுறவும் (LIGO Scientific Collaboration and the Virgo Collaboration)
* 2016: அலெக்கை யூரியேவிச்சு சுமிரினோவ் (Alexei Yuryevich Smirnov)
* 2015: தானிலி தேசர், சாலசு மிசுனர் (Stanley Deser and Charles Misner)
* 2014: தாம் கிப்பிள் (Tom W. B. Kibble)
* 2013: இராய் கெர் (Roy Kerr)
* 2012: அலேயன் ஆசுப்பெட்டு (Alain Aspect)
* 2011: ஆதாம் இரீசு (Adam Riess), சாவுல் பேரல்மூட்டர் (Saul Perlmutter)
* 2010: ஏர்மன் நிக்கோலாய் (Hermann Nicolai)
* 2009: கிப்பு இசுட்டீவன் தோரன் (Kip Stephen Thorne)
* 2008: பெலோ எக்குமன் (Beno Eckmann)
* 2007: இரைனாடு கென்செல்
* 2006: Gabriele Veneziano
* 2005: Murray Gell-Mann
* 2004: மிசெல் மயோர் (Michel Mayor)
* 2003: சியார்ச்சு சுமூட்டு (George F. Smoot)
* 2001: யோகானசு கைசு (Johannes Geiss), ஊபெர்த்து இரீவிசு (Hubert Reeves)
* 2000: குசுத்தாவ் தம்மன் (Gustav Tammann)
* 1999: பிரீடிரிச்சு ஈர்செபுரூக்கு (Friedrich Hirzebruch)
* 1998: கிளாடு நிக்கோலியர் (Claude Nicollier)
* 1996: திபோ தமோர் (Thibault Damour)
* 1995: சென் நிங்கு யாங்கு (Chen Ning Yang)
* 1994: ஈர்வின் சப்பீரோ (Irwin Shapiro)
* 1993: Max Flückiger, Adolf Meichle
* 1992: பீட்டர் பெர்குமன் (Peter Bergmann)
* 1991: Joseph Hooton Taylor, Jr.
* 1990: உரோசர் பென்ரோசு (Roger Penrose)
* 1989: மார்க்கசு பியர்சு (Markus Fierz)
* 1988: சான் ஆர்க்கிபால்து வீலர் (John Archibald Wheeler)
* 1987: இயான் எர்சு (Jeanne Hersch)
* 1986: உருடோல்வு மோசுபவர் (Rudolf Mössbauer)
* 1985: எடுவேர்து விட்டன் (Edward Witten)
* 1984: விக்குட்டர் வைசுக்காப்பு (Victor Weisskopf)
* 1983: ஏர்மன் பாண்டி (Hermann Bondi)
* 1982: பிரீடிரிச்சு திராகாட்டு வாலன் (Friedrich Traugott Wahlen)

* 1979: இசுட்டீவன் ஆக்கிங்கு (Stephen Hawking)

## இவற்றையும் பார்க்கவும்
* Albert Einstein Award, Lewis and Rosa Strauss Memorial Fund
* Albert Einstein World Award of Science, World Cultural Council
* Einstein Prize, American Physical Society
* List of physics awards
* UNESCO Albert Einstein medal, United Nations Educational, Scientific and Cultural Organization

## அடிக்குறிப்புகளும் மேற்கோள்களும்

பகுப்பு:இயற்பியல் விருதுகள்
66வது தென்னிந்திய பிலிம்பேர் விருதுகள்

**66வது தென்னிந்திய பிலிம்பேர் விருதுகள்** 2018 ஆம் ஆண்டில் தென்னிந்திய சினிமாவின் தென்னிந்திய மொழித் திரைப்படங்களில் சிறப்பான திறமையை வெளிப்படுத்திய திரைப்பட கலைஞர்களுக்கு விருது கொடுப்பது ஆகும். விருதுகள் நிகழ்ச்சி 26 சனவரி   2020 அன்று மாலை 3 மணிக்கு ஸ்டார் சுவர்ணா மற்றும் ஸ்டார் சுவர்னா எச்டி மற்றும் ஏசியானெட் மற்றும் ஏசியானெட் எச்டி ஆகியவற்றில் காலை 9 மணிக்கு திரையிடப்பட்டது.

## வெற்றியாளர்கள் மற்றும் பரிந்துரைக்கப்பட்டவர்களின் பட்டியல்

### முக்கிய விருதுகள்

#### கன்னடத் திரைப்படம்

#### தமிழ்த் திரைப்படம்

### ஒன்றுக்கு மேற்பட்ட வெற்றிகள் பெற்ற திரைப்படங்கள்

## மேலும் காண்க

* பிலிம்பேர் விருதுகள்

பகுப்பு:தென்னிந்திய பிலிம்பேர் விருதுகள்
டோன்சி மாதவ் ஆனந்த் பை

**டாக்டர் டோன்சி மாதவ் அனந்த் பை** (**Dr. Tonse Madhav Ananth Pai)**(பிறப்பு 30 ஏப்ரல் 1898 - இறப்பு 29 மே 1979), என்பார் இந்திய மருத்துவர், கல்வியாளர், வங்கியாளர் மற்றும் புரவலர் ஆவார். இவர் இந்தியாவின் கர்நாடகத்தில் மணிப்பால் பல்கலைக்கழக நகரத்தினைக் கட்டியெழுப்பிய பெருமைக்குரியவர்.

இந்தியாவில் முதன்முதலில் தனியார், சுயநிதி மருத்துவக் கல்லூரியை முதலில் தொடங்கிவர் இவராவார். பாய் 1953 ஆம் ஆண்டில் மணிப்பாலின் கஸ்தூர்பா மருத்துவக் கல்லூரியையும், 1957 ஆம் ஆண்டில் மணிப்பால் தொழில்நுட்பக் கழகத்தையும் நிறுவினார். இதைத் தொடர்ந்து மங்களூர் கஸ்தூர்பா மருத்துவக் கல்லூரி, மணிப்பால் பல் அறிவியல் கல்லூரி, மணிப்பால் பாரா மருத்துவ அறிவியல் கல்லூரி மற்றும் மணிப்பால் பல்கலைக்கழக முன்பட்ட கல்லூரி உள்ளிட்ட பல கல்வி நிறுவனங்களை நிறுவினார். இவர், தனது சகோதரர் உபேந்திர பாயுடன் சேர்ந்து, சிண்டிகேட் வங்கியை முதலில் கர்நாடகாவின் உடுப்பியில் நிறுவினார். இதனுடைய தலைமையகம் இப்போது மணிப்பால் மற்றும் பெங்களூரில் உள்ளது. அதன் பிரபலமான பிக்மி வைப்புத் திட்டத்தினை பிரபலப்படுத்தியவர் இவராவார்.

## விருதுகள்
டாக்டர் டி.எம்.ஏ பைக்கு 1972ஆம் ஆண்டில் இந்திய அரசு பத்மஸ்ரீ பட்டம் வழங்கி கௌரவப்படுத்தியது.  இவருக்கு 973ஆம் ஆண்டில் கர்நாடக பல்கலைக்கழகமும்  1975ஆம் ஆண்டில் ஆந்திரப்பல்கலைக்கழமும் டி லிட். பட்டம் வழங்கியது.

அக்டோபர் 9, 1999 ஆண்டு இந்திய அரசு பை நினைவுகூரும் முகமாக அஞ்சல் முத்திரையை வெளியிட்டது. வாழ்நாளில் அதிக எண்ணிக்கையிலான கல்வி நிறுவனங்களை நிறுவிய நபராக ரிப்லீஸின் பிலைவ் இட் ஆர் நாட் அமைப்பு பையினை அங்கீகரித்துள்ளது. 

## மேற்கோள்கள்

பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள்
பகுப்பு:1979 இறப்புகள்
பகுப்பு:1898 பிறப்புகள்
பாக்கமலை

**பாக்கமலை** (Pakkamalai) என்பது தமிழ்நாட்டின் விழுப்புரம் மாவட்டத்தில் மாவட்ட தலைநகரிலிருந்து 45 கிலோ மீட்டர் தொலைவில் செஞ்சிக்குத் தென்மேற்கில் அமைந்துள்ளது.

பாக்கமலை என்பது செங்குத்தான பீடபூமியாகும். இது 500 மீட்டருக்கும் அதிகமான உயரத்தில் அமைந்துள்ளது. இது பாதுகாக்கப்பட்ட வனப்பகுதியாக இருப்பதோடு, இந்தியாவின் புனித காடுகளுள் ஒன்றாக உள்ளது. இந்த மலைச் சிகரங்களில் ஒன்றில் துர்கா தேவிக்கு ஓர் சன்னதியும், நடுப்பகுதியில் உயரத்தில் பெருமாள் (விஷ்ணு) க்கு ஒரு கோயிலும் உள்ளது.கிழக்கில் துருவன் கெங்கவரம் கோட்டை அருகில் கெங்கவரம் அருவி உள்ளது

இப்பகுதியின் கோடைக்கால அதிகபட்ச வெப்பநிலை 30  முதல் 36°C வரையிலும், குளிர்காலத்தில் 24°C ஆகவும். சராசரி ஆண்டு மழை 700மிமீ ஆகும். 

பாக்கமலை வனப்பகுதி 22.38 பரப்பளவைக் கொண்டுள்ளது&nbsp;km²,  இந்த கடலோர வறண்ட பசுமை மலைக் காடுகள் கிழக்குப் பகுதியிலும், கிழக்குத் தொடர்ச்சி மலையின் மேற்பகுதியில் வறண்ட இலையுதிர் காடுகளும் அமைந்துள்ளது.  இக்காடுகளில் *[[குருந்து|குருந்து (அடலேட்டியா மோனோபைலா) ,]]* *அக்கேசியா இண்டிசியா, கோம்டெரிடம்* அல்பீடம்*, டைக்ரோசுடாகைசு சினெரியா, சைடிராக்சு டைகோகாகசு*, மற்றும் பொதுவான வறண்ட நில உயிரினங்களான  *[[கோங்கம்|கோங்கம் (கோக்லோசெபர்மம் ரிலிஜியோசம்)]], டெக்கானியா புபெசென்சு, [[ஆறுநெல்லி|ஆறு நல்லி (காருகா பின்னேட்டா)]],* *கில்டெகாரிடா பாபுலிபோலியா, ஆச்சுனா லான்சோலட்டா, மற்றும் பிரேம்னா தொமெண்டோசா* காணப்படுகின்றன.  இவ்விடத்திற்கே உரித்தான ஒரு சில உயிரினங்களும் இங்குக் காணப்படுகின்றன.   இந்த வனத்தினைச் சுற்றியுள்ள தாழ் நிலங்களில் டெக்கான் முள் ஸ்க்ரப் காடுகளின் உள்ளன.

பாக்கமலை என்பது ராட்சத அணில் *(*ரதுஃபா மேக்ரூரா) வாழிடமாக உள்ளது. இந்த அணில் இதற்கு முன்னர் மேற்குத் தொடர்ச்சி மலையிலும், பழனி மலைகளிலும் மட்டுமே காணப்படுவதாக ஆய்வுகள் தெரிவிக்கின்றன. 

2019ஆம் ஆண்டில், IUCN செம்பட்டியல் ஆபத்திற்குள்ளான இனமான  அலங்கார மயில் சிலந்தி (*[[அலங்கார மரச் சிலந்தி|போசிலோதெரியா மெட்டாலிகா)]]* இம்மலைகளில் வசிப்பது கண்டுபிடிக்கப்பட்டது. 

## மேற்கோள்கள்

பகுப்பு:விழுப்புரம் மாவட்டம்
அங்கயற்கண்ணி (அரசியல்வாதி)

**அங்கயற்கன்னி** (* Angayarkanni*) ஒரு இந்திய அரசியல்வாதியும், தமிழ்நாட்டின் முன்னாள்  சட்டமன்ற உறுப்பினரும் ஆவார்.இவர் திராவிட முன்னேற்றக் கழகதை சேர்த்தவர். இவர் திராவிட முன்னேற்றக் கழக வேட்பாளராக, 2006 தேர்தலில் சங்கராபுரம் தொகுதியில் இருந்து , தமிழ்நாட்டின் சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:விழுப்புரம் மாவட்ட மக்கள்
காசாம்பு பூமாலை

**காசாம்பு பூமாலை**  ஒரு இந்திய அரசியல்வாதியும், தமிழ்நாட்டின் முன்னாள்  சட்டமன்ற உறுப்பினரும் ஆவார்.இவர் பாட்டாளி மக்கள் கட்சியின் மாநில துணை பொதுச்செயலாளர் ஆவார். இவர் பாட்டாளி மக்கள் கட்சி வேட்பாளராக, 2001 தேர்தலில் சங்கராபுரம் தொகுதியில் இருந்து , தமிழ்நாட்டின் சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:பாட்டாளி மக்கள் கட்சி அரசியல்வாதிகள்
பகுப்பு:வாழும் மக்கள்
பகுப்பு:விழுப்புரம் மாவட்ட மக்கள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
வருணா ஆறு

**வருணா ஆறு** (*Varuna River*) இந்தியாவின் உத்தரப்பிரதேசத்தில் கங்கை நதியின் சிறிய துணை நதியாகும். இது பிரயாகராஜ் மாவட்டத்தில் புல்புரில் உருவாகி வாரணாசி மாவட்டத்தில் உள்ள சாரை மோகனாவில் கங்கையுடன் கலக்கிறது. பிரத்தாப்புகர் மாவட்டத்தின் சாரை மோகனாவிலிருந்து சடார் வரையுள்ள 6 கிலோ மீட்டர்ப் பகுதியானது வெள்ளப்பெருக்கால் பாதிக்கப்படுகிறது. 'வாரணாசி' என்ற பெயர் வருணா மற்றும் அசி என்ற இரண்டு நதிகளின் பெயரிலிருந்து உருவானது.

*[[வாமன புராணம்|வாமன புராணத்தின்படி]]*, ஆசி ஆற்றின் அருகே தெய்வங்களால் இந்த வருணா நதி உருவாக்கப்பட்டதாக அறியப்படுகிறது. இந்தத் தகவலானது மகாபாரதத்திலும் குறிப்பிடப்பட்டுள்ளது.

## மேற்கோள்கள்

பகுப்பு:உத்தரப் பிரதேச ஆறுகள்
பகுப்பு:கங்கையின் துணை ஆறுகள்
பகுப்பு:வாரணாசி மாவட்டம்
ஓராக்சைடு

**ஓராக்சைடு** *(Monoxide)* என்பது ஒர் ஆக்சிசன் அணுவை மட்டும் கொண்டுள்ள எந்தவோர் ஆக்சைடையும் குறிக்கும். இதை மோனாக்சைடு என்றும் குறிப்பிடுவர்.

ஒன்று என்பதற்கான கிரேக்க மொழிச்சொல்லான மோனோ என்ற முன்னொட்டு  வேதிப் பொருட்களுக்கான இரசாயனப் பெயரிடலில் பயன்படுத்தப்படுகிறது.  சரியான பெயரிடல் முறையில்  ஓர்  ஆக்சிசன் அணு மட்டும் கூடிய சேர்மங்களில் முன்னொட்டு எப்போதும் பயன்படுத்தப்படுவதில்லை.  பொதுவாக  ஆக்சிசன் அலோகங்களுடன் பிணைந்திருக்கும்போது மட்டும்  ஓர் அல்லது மோனோ என்ற முன்னொட்டு பயன்படுத்தப்படுகிறது. உலோகங்களுடன் ஒற்றை ஆக்சிசன் அணு பிணைந்திருக்கும் நிகழ்வுகளில் இந்த முன்னொட்டு பயன்படுத்தப்படுவதில்லை. உதாரணமாக K2O என்ற ஆக்சைடில் பொட்டாசியம் ஓர் உலோகமாகும். எனவே இங்கு பொட்டாசியம் ஓராக்சைடு என்பது தவிர்க்கப்பட்டு பொட்டாசியம் ஆக்சைடு என்றே இச்சேர்மம் அழைக்கப்படுகிறது. 

ஓராக்சைடுகளில் கார்பனோராக்சைடு என்பது நடுநிலை சேர்மமாகும். செருமேனியம் ஓராக்சைடு ஓர் அமிலத்தன்மை கொண்ட சேர்மமாகும். வெள்ளீயம் ஆக்சைடும் ஈய ஆக்சைடும் ஈரியல்பு ஆக்சைடுகளாகும். 
## மேற்கோள்கள்

பகுப்பு:ஆக்சைடுகள்
பகுப்பு:வேதியியல்
சனம் ஷெட்டி

**சனம் ஷெட்டி** (*Sanam Shetty*) என்பவர்  இந்திய திரைப்பட நடிகை மற்றும் உருமாதிரிக் கலைஞர் ஆவார். இவர் 2016 இல் மிஸ் தென்னிந்தியா என்ற பட்டத்தைப் பெற்றவர். இவர் முதன்மையாக தமிழ், கன்னடப் படங்களில் நடித்து வருகிறார்.  இவர் திரைப்படத் துறையில் காலடி எடுத்து வைப்பதற்கு முன்பு டாட்டா கன்சல்டன்சி சர்வீசஸ் நிறுவனத்தில்  மென்பொருள் பொறியாளராகப் பணியாற்றினார். இவர் பிக்பாஸ் தமிழ் பருவம் 4ன் போட்டியாளர் ஆவார்.

## தொழில்
சனம் பெங்களூரைச் சேர்ந்தவர், தற்போது தமிழ்நாட்டின், சென்னையில்  வசிக்கிறார். இவர் அனைத்து தென்னிந்திய மொழிகளிலும் சரளமாக பேசக்ககூடியவர். இது தனது நடிப்புத் தொழிலுக்கு நன்மையானது என்று கருதுகிறார். கடந்த இரண்டு ஆண்டுகளாக ப்ரீத்தி கிச்சன்வேர் நிறுவனத்தின் விளம்பரத் தூதுவராக சனம் உள்ளார். மிஸ் தென்னிந்தியா 2016 போட்டியில் கலந்து கொண்ட இவர் துவக்கத்தில் இரண்டாம் இடம் பெற்றார், அப்போது முதலிடம் பெற்ற மீரா மிதுனின் மோசடி நடவடிக்கைகள் காரணமாக இவரது பட்டம் இரத்து செய்யப்பட்ட பின்னர், இவர் மிஸ் தென்னிந்தியா 2016 ஆனார்.  இங்கிலாந்தில் இருந்தபோது, இவர் இலங்கை ஆவணப்படத்தில் நடித்துள்ளார். இவரது வெற்றிகரமான வடிவழகு தொழிலால், இவர் பட வாய்ப்புகளைப் பெற்றார். இறுதியில், நடிப்புத் தொழிலுக்காக சென்னையில் குடியேறினார்.

சனமின் முதல் படமாக அம்புலி அமைந்தது. பின்னர் இவர் மலையாளத்தில் *சினிமா கம்பெனி* என்ற படத்தில் நடித்தார்.  கே. ராகவேந்திர ராவின் *இன்டின்டா அனாமையா* படத்தின் வழியாக தெலுங்குத் திரைப்படத் துறைக்கு அறிமுகமாகவிருந்தார் சனம். ஆனால் *இன்டின்டா அனமய்யா* படம் வெளியாகவில்லை. இவருடைய அடுத்த படங்களாக ஜே. ஆர் கண்ணன் எழுதிய தமிழ்ப் படமான மாயை படமும்,  அஜித் ரவி பெகாசஸ் என்பவர் இயக்கிய *ராவு* என்ற மலையாளப்படமும்  மற்றும் மம்மூட்டியுடன் நடித்த *தெய்வதிந்தே ஸ்வந்தம் கிளீட்டஸ்* போன்றப் படங்களில் நடித்தார்.

*கலைவேந்தன்* உட்பட பல தமிழ்ப் படங்களில் நடிக்க இவர் ஒப்பந்தமானார். அதில் இவர் இரட்டை வேடத்தில் நடிப்பதாகக் கூறப்பட்டது, ஆபாவணனின் கதாநாயகி சார்ந்த அதிரடிப் படம், இதில் சனம் ஒரு கருப்பு கச்சு பெற்ற குங் ஃபூ வீராங்கனையாக நடிக்கவிருந்தார், பாபு தூயவன் இயக்கிய கதம் கதம், மற்றும் *விலாசம்* . 2016 ஆம் ஆண்டில் வெளியான தமிழ் படங்கள், *சவாரி*  மற்றும் வெள்ளையா இருக்கிறவன் பொய் சொல்ல மாட்டான், இதில் வெளி நாடு வாழ் இந்தியரின் மனைவியாக நடித்தார், மேலும் தெலுங்கில் இவர்  சீமந்துடு என்ற தெலுங்குத் திரைப்படத்திலும்.  இவரின் முதல் கன்னடத் திரைப்படமான *அதர்வா' (2018) சூலையில் வெளியானது. தமிழில், சனம் தற்போது *மேகி'' என்ற அதிரடி படத்தில் நடித்து தயாரிக்கிறார்.

## திரைப்படவியல்

### தொலைக்காட்சி

## மேற்கோள்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:கன்னடத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:பிக் பாஸ் தமிழ் போட்டியாளர்கள்
பகுப்பு:இந்தியத் திரைப்பட நடிகைகள்
பகுப்பு:1983 பிறப்புகள்
செயிண்ட் எலனா கொண்டலாத்தி

**செயிண்ட் எலனா கொண்டலாத்தி** *(Saint Helena Hoopoe),* செயிண்ட் எலனா பெரும் கொண்டலாத்தி அல்லது பெரும் கொண்டலாத்தி என்று அழைக்கப்படுவது உப்பிடே குடும்பத்தில் அழிந்துபோன *உப்புபா அண்டாய்சு* (Upupa antaios) எனும் சிற்றினப் பறவையாகும். இந்தப் பறவையானது முழுமையற்ற எலும்புக்கூடு படிமத்தின் வழியே அறியப்படுகிறது. கடைசியாக இந்தப் பறவை 1550ஆம் ஆண்டில் காணப்பட்டது.

இது தெற்கு அட்லாண்டிக்கில் உள்ள செயிண்ட் எலனா தீவுக்குச் சொந்தமானது. இது பெரும்பாலும் பறக்க இயலா பறவை போன்றே காணப்பட்டது. இந்த சிற்றினங்கள் குறித்த முதல் பகுப்பாய்வைப் இங்கிலாந்து விலங்கியலார் பிலிப் ஆசுமோல் 1963இல் மேற்கொண்டார்.  கிழக்கு செயின்ட் எலினாவில் உலர் குடல் வண்டல் இல் கண்டுபிடிக்கப்பட்டது. இங்கு கண்டுபிடிக்கப்பட்ட மேற்கையின் நீண்ட எலும்பு மற்ற உப்பிடே குடும்ப உறுப்பினர்களிடமிருந்து வேறுபாடுடையதாக இருந்தது.

1975ஆம் ஆண்டில் தொல்லுயிரியல் நிபுணர் ஸ்டோர்ஸ் எல். ஓல்சன் கோராகாய்டுகள் மற்றும் இடது தொடையுடன் கூடிய முழுமையற்ற எலும்புக்கூட்டினைக் கண்டுபிடித்தார்.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அற்றுவிட்ட இனம்
பகுப்பு:பறவைகள்
பகுப்பு:முதுகெலும்பிகள்
துரை. முத்துசாமி

**துரை. முத்துசாமி** (*Durai. Muthusamy*) இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இந்திய தேசிய காங்கிரசு கட்சியைச் சேர்ந்த இவர் இக்கட்சியின் வேட்பாளராக, 1977 தேர்தலில் சங்கராபுரம் தொகுதியில் இருந்து, தமிழ்நாட்டின் சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:6 ஆவது தமிழ்நாடு சட்டமன்ற உறுப்பினர்கள்